פניוורת' (סדרת טלוויזיה)

פניוורת' (באנגלית: Pennyworth) היא סדרת טלוויזיה אמריקאית ששודרה לראשונה ב-28 ביולי 2019, ברשת Epix. הסדרה הופקה על ידי ברונו הלר ודני קנון ומככב בה ג'ק באנון בתפקיד אלפרד פניוורת', משרתו של באטמן באוגדני הקומיקס מבית DC Comics, לצד בן אולדרידג', אמה פאץ, ריאן פלטשר, היינסלי לויד בנט, פאלומה פיית', פולי ווקר וג'ייסון פלמינג.

העונה השנייה אושרה ב-27 באוקטובר 2019, והצילומים התחילו בינואר 2020. עם זאת, הצילומים הושהו במרץ 2020 עקב מגפת הקורונה. העונה השנייה עלתה לראשונה ב-13 בדצמבר 2020 ושודרה עד 11 באפריל 2021. במאי 2021, דווח שהסדרה תחודש לעונה שלישית שתשודר בשירות HBO Max.

הסדרה הופקה על ידי Warner Horizon ומבוססת על דמויות של חברת DC שנוצרו על ידי בוב קין וביל פינגר ועוקבת אחר המשרת האגדי של ברוס ויין, אלפרד פניוורת', חייל לשעבר בשירות SAS הבריטי בשנות ה-20 לחייו, המקים חברת אבטחה וממשיך לעבוד עם המיליארדר הצעיר תומאס ויין, לפני הפיכתו לאביו של ברוס, בשנות ה-60 של לונדון.

עלילה 
אלפרד פניוורת' הוא חייל בריטי צעיר בשירות SAS לשעבר אשר מקים חברת אבטחה משלו ביקום חלופי בו ניצחו היטלר וגרמניה הנאצית במלחמת העולם השנייה ובו לונדון משלבת היבטים של שנות ה-50 וה-60 עם אירועים ומנהגים שהומצאו, כמו מלחמת אזרחים מודרנית והוצאות להורג פומביות בטלוויזיה. אלפרד הופך למטרה של אגודת העורבים, קבוצה הקושרת קשר להשתלט על הממשלה הבריטית, ומתחילה לפעול נגדם לצד סוכנים אמריקאים בליגת ללא שם, בשם תומאס ויין ומרתה קיין, הוריו העתידיים של ברוס ויין.

שחקנים ודמויות

קישורים חיצוניים

הערות שוליים

תוכניות טלוויזיה שמתרחשות בלונדון
סדרות טלוויזיה של DC קומיקס
האחים וורנר: סדרות טלוויזיה
HBO Max: תוכן מקורי
תוכניות טלוויזיה באנגלית
סדרות מתח אמריקאיות